**УПУТСТВО ЗА ПОПУЊАВАЊЕ ТАБЕЛА**

Придржавајући се смерница утврђених Извештајем о фискалној стратегији за 2019. годину, са пројекцијама за 2020. и 2021. годину (“Службени гласник Републике Србије”, 92/2018) , који је усвојила Влада Републике Србије, донето је Упутство за припрему буџета Републике Србије за 2020. годину и пројекције за 2021. и 2022. годину, са унапред дефинисаним лимитима по нивоима образовања, а у складу са билансним поставкама из Извештаја о фискалној стратегији, обезбеђујући тако спровођење макроекономске политике и реализацију планирања распореда предложених средстава.

Законом о буџетском систему предвиђено је да индиректни корисници доставе Предлоге финансијских планова за 2020. годину, са пројекцијама за 2021. и 2022. годину.

Захтеви за финансирање у 2020., 2021. и 2022. години треба да садрже:

I Захтев за текуће издатке (без плата)

II Захтев за додатна средства

III Захтев за основна средства

IV Остали приходи и примања

V Табела за плате

Поред распоређивања средстава из буџета, планирају се и расходи који се финансирају из других извора (од извора 04 до извора 16).

**I Захтев за текуће издатке**

Планирање текућих издатака потребно је вршити рестриктивно у скаду са реалним потребама.

**II Захтев за додатна средства**

Ови захтеви су врло рестриктивни, те их попуњавају само корисници који *због отварања новог пројекта или проширења капацитета, имају потребу за обезбеђивањем додатних износа средстава. Школе са тероторије АПВ, додатна средства за плате, треба да планирају на економској класификацији 463- Трансфери осталим нивоима власти.*

**III Захтев за основна средства**

Планирање средстава потребно је вршити рестриктивно у скаду са реалним потребама.

**IV Остали приходи и примања**

У табели Остали приходи и примања буџетског корисника у 2020. годинипотребно је попунити све приходе и примања, као и правни основ за стицање истих.

Напомињемо да планирани приходи морају бити у равнотежи са планираним расходима.

**V Табела за плате**

Потребно је попунити само квалификациону структуру са припадајућим додацима у складу са Уредбом о коефицијентима запослених у јавним службама, на бази постојећег, а не систематизованог броја запослених. Запослени који ради у више школа исказује се само у једној матичној школи.

***Напомена:*** *основне и средње школе које у свом саставу имају и домове ученика, кавлификациону структуру запослених који раде у домовима, попуњавају у оквиру табеле у основном и/или средњем образовању у делу који је назван – само за домски део.*

***Опште напомене***

Захтеви (табеле) које треба да се попуне, налазе се на сајту Министарства просвете, наукеи технолошког развоја:

за основне и средње школе на адреси <https://dositej.mpn.gov.rs/>, када се улогујете кликнете на ``Моје установе и улоге``, па на картицу Финансијски извештаји за Сектор за финансије МПНТР;

за ученичке и студентске домове табеле ће бити на сајту Министарства и биће послате преко надлежног Сектора и

за високошколске установе табеле ће бити на сајту Министарства и биће послате преко надлежног Сектора.

Захтеви који се односе на пројекције расхода за 2021. и 2022. годину су идентични и исказују се на поновљеним табелама за израду финансијских планова: захтев за текуће издатке и захтев за додатна средства и то посебно за сваку годину.

Предложени износи потребних средстава исказују се у апсолутним износима, с тим да су задње три цифре нула, с обзиром да су у питању оквирно планирана средства.

За додатно финансирање нових програма и пројеката потребано је посебно образложење (опис, правни основ, излазни резултати и табеларни преглед потребних средстава за три наредне године).

У интересу је установе да се придржава наведеног упутства и испоштује предвиђени рок. Штампане табеле морају имати печат и потпис одговорног лица.

Молимо Вас да предлог, у штампаном облику, доставите, најкасније до 29.07.2019. године и то:

* За основне и средње школе - надлежној школској управи, саветнику за финансијско-материјалне послове;
* За ученички и студентски стандард – надлежном Сектору у Захумску 14, Београд;
* За високо образовање – надлежном Сектору у Немањиној 22-24, Београд.

С поштовањем,

Министарство просвете науке и технолошког развоја

Сектор за финансије